
ΑΠΟΣΠΑΣΜΑ                        
Από το πρακτικό της με αριθ. 48ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 408/2023
Στη Λευκάδα σήμερα  στις 17 του μηνός Νοεμβρίου του έτους 2023, ημέρα Παρασκευή και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 25236/13-11-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκε για συζήτηση ένα (1) θέμα Εκτός Ημερήσιας Διάταξης.

ΘΕΜΑ 1ο Εκτός Ημερήσιας Διάταξης: Απόφαση Ο.Ε για παροχή εξουσιοδότησης για άσκηση προσφυγής ενώπιον του αρμοδίου Διοικητικού Πρωτοδικείου και δικαστική εκπροσώπηση του Δήμου κατά της υπ’ αριθμ. πρωτ. 79830/12574/19.09.2023 Απόφασης της κ. Περιφερειάρχη Ιονίων Νήσων. 


Εισηγητής: Χαράλαμπος Καλός, Δήμαρχος, Πρόεδρος Ο.Ε.

Ο Πρόεδρος της Ο.Ε. κ. Χαράλαμπος Καλός, Δήμαρχος,  έθεσε υπόψη της Οικονομικής Επιτροπής τα εξής:

«Με την παρ. 3 του άρθρου 75 του Ν.3852/10, όπως αντικαταστάθηκε από το άρθρο 77 του Ν.4555/18 ορίζονται τα εξής:

 «3. Ο πρόεδρος καταρτίζει την ημερήσια διάταξη. Στην ημερήσια διάταξη αναγράφονται υποχρεωτικά και όλα τα θέματα που προτείνει ο δήμαρχος. Η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι' αυτό με την ίδια πλειοψηφία, πριν από την έναρξη της συζήτησης των θεμάτων της ημερήσιας διάταξης.»


Εν τω μεταξύ έχει προκύψει ένα ακόμη θέμα, το οποίο πρέπει να συζητηθεί κατά προτεραιότητα, για παροχή εξουσιοδότησης για άσκηση προσφυγής ενώπιον του αρμοδίου Διοικητικού Πρωτοδικείου και δικαστική εκπροσώπηση του Δήμου κατά της υπ’ αριθμ. πρωτ. 79830/12574/19.09.2023 Απόφασης της κ. Περιφερειάρχη Ιονίων Νήσων.» 

Η Ο.Ε. αφού έλαβε υπόψη της

· την εισήγηση του προέδρου,

· την παρ.3 του άρθρου 75 του Ν. 3852/10 όπως αντικαταστάθηκε από το άρθρο 77 του Ν.4555/18
· το περιεχόμενο του θέματος, το οποίο αν και δεν περιλαμβάνεται στην ημερήσια διάταξη πρέπει  να συζητηθεί κατά προτεραιότητα

ΑΠΟΦΑΣΙΖΕΙ ΟΜΟΦΩΝΑ

Την συζήτηση του θέματος για παροχή εξουσιοδότησης για άσκηση προσφυγής ενώπιον του αρμοδίου Διοικητικού Πρωτοδικείου και δικαστική εκπροσώπηση του Δήμου κατά της υπ’ αριθμ. πρωτ. 79830/12574/19.09.2023 Απόφασης της κ. Περιφερειάρχη Ιονίων Νήσων.»    

Στη συνέχεια, ο Πρόεδρος της Ο.Ε. κ. Χαράλαμπος Καλός, Δήμαρχος, έθεσε υπόψη των μελών της Επιτροπής την γνωμοδότηση του δικηγόρου του Δήμου κ. Δημητρίου Μασούρα, η οποία έχει ως εξής:

 «Στις 25.09.2023 κοινοποιήθηκε στο Δήμο Λευκάδας η στο θέμα αναφερόμενη απόφαση, με την οποία επιβάλλεται πρόστιμο ύψους 105.930 ευρώ, ένεκα λειτουργίας της ΕΕΛ Ελλομένου χωρίς Απόφαση Έγκρισης Περιβαλλοντικών Όρων σε ισχύ. 

Σύμφωνα και με τις έγγραφες απόψεις που μας χορήγησε η αρμόδια Διεύθυνση Τεχνικών Υπηρεσιών, στη συγκεκριμένη περίπτωση ισχύουν τα εξής: 

Η με αριθμό πρωτ.:10349/5045/15/07/2015 Απόφαση Γεν. Δ/ντή ΧΩ.ΠΕ.ΠΟ. της Αποκ/νης Διοίκησης Πελ/νήσου – Δυτ.Ελλάδας – Ιονίου ΑΕΠΟ της εν λόγω ΕΕΛ, μαζί με τις ανανεώσεις της, έχει λήξει από 31-08-2020.

Σύμφωνα με τον Νόμο 4014/11, άρθρο 2  παρ. 8γ και 8δ, όπως τροποποιήθηκε και ισχύει μέχρι σήμερα με τον Νόμο 4685 ΦΕΚ Α 92/7.5.2020,  η διάρκεια των υφιστάμενων κατά τη δημοσίευση του Ν. 4685/2020 (Α΄92) Α.Ε.Π.Ο. παρατείνεται μέχρι την συμπλήρωση δεκαπενταετίας από την έκδοσή τους. 

Η διαδικασία που προβλέπει ο Νόμος για την ανανέωση της ΑΕΠΟ, έστω και εάν έχει λήξει (άρθρο 8, παρ.δ Ν.4014/11 όπως τροποποιήθηκε με το άρθρο 163 Ν, 4951/2022 με ισχύ από 04/7/2022), είναι διαφορετική και προβλέπεται στους προαναφερθέντες νόμους.

Συνεπώς, η προσβαλλόμενη απόφαση έχει εκδοθεί κατά παράβαση νόμου και γι’ αυτό πρέπει ν’ ακυρωθεί πέραν τυχόν άλλων ζητημάτων νομιμότητας, αναφορικά με τον τρόπο υπολογισμού του προστίμου, την έλλειψη αιτιολογίας κλπ. 

Το θέμα πρέπει να συζητηθεί εκτός ημερησίας διατάξεως, λόγω της ανάγκης άσκησης προσφυγής προ της παρέλευσης της σχετικής δικαστικής προθεσμίας, η οποία συμπληρώνεται την 24.11.2023.

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαστε στην Ο.Ε. να δοθεί εντολή στον δικηγόρο του Δήμου Δημήτριο Μασούρα να ασκήσει προσφυγή ενώπιον του αρμοδίου Διοικητικού Πρωτοδικείου κατά της υπ’ αριθμ. πρωτ. 79830/12574/19.09.2023 Απόφασης της κ. Περιφερειάρχη Ιονίων Νήσων, καθώς και τυχόν πρόσθετους λόγους κατά την κρίση του και να εκπροσωπεί τον Δήμο Λευκάδας κατά τη συζήτηση της υπόθεσης μέχρι και την τελεσιδικία της.»    

Ακολούθησε συζήτηση.

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ

Χορηγεί εντολή στον δικηγόρο του Δήμου Δημήτριο Μασούρα, να ασκήσει προσφυγή ενώπιον του αρμοδίου Διοικητικού Πρωτοδικείου κατά της υπ’ αριθμ. πρωτ. 79830/12574/19.09.2023 απόφασης της κ. Περιφερειάρχη Ιονίων Νήσων, καθώς και τυχόν πρόσθετους λόγους κατά την κρίση του και να εκπροσωπεί τον Δήμο Λευκάδας κατά τη συζήτηση της υπόθεσης μέχρι και την τελεσιδικία της.    



Η απόφαση αυτή πήρε αύξοντα αριθμό: 408/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

